Jeg er hverken kristen, ateist, jøde eller muslim.
Min religion, det, jeg tror på, er den amerikanske forfatning.
- Fik du det? - Lad mig lige tænde for det.
DET DEMOKRATISKE PARTIS PRIMÆRVALG I OHIO
Værsgo.
Er jeg ikke religiøs nok, så lad være at stemme på mig.
Har jeg ikke erfaring nok...
...så lad være at stemme på mig.
Lad være med at stemme på mig. Glem det.
- Stem ikke på mig. Hvordan var det? - Fint.
Kan vi få skruet lidt op, så guvernøren kan høre sig selv.
Og kan vi få hævet podiet en smule?
Vi fik først instrukserne i aftes. De sørger for at hæve det.
Det er lidt lavt, så han kan ikke læse sine notater.
Tak. Vi ses om et par timer.
Hvorfor får han ikke briller?
Det er, fordi Pullman er 1,72 m. Han kommer til at ligne en hobbit.
KAMÆLEONEN
MIN STEMME FOR MAD
Der er en uge til primærvalget. Der er to demokratiske kandidater:
Senator Pullman fra Arkansas og Guvernør Morris fra Pennsylvania.
Guvernør Morris har opnået et pænt forspring med 2047 delegerede.
Han har vundet i New Hampshire, Californien, New York og Michigan.
Senator Pullman har 1302 delegerede -
- og har vundet i Florida, Tennessee, Virginia og Missouri.
En sejr i Ohio kan bringe senatoren i spidsen.
De 161 delegerede fra Ohio kan blive tungen på vægtskålen.
Som man siger: "Som Ohio stemmer, stemmer hele nationen."
TÆT LØB I PRIMÆRVALGET I OHIO
Er du kristen?
"Jeg ved ikke, hvad der sker, når vi dør."
"Måske er det, som før vi blev født."
- Det har du da skrevet, ikke? - Lad mig præcisere det.
Jeg er opdraget som katolik, men er ikke troende.
Jeg ved ikke, hvad der sker efter døden.
Hvis senatoren ved det, så vil jeg stemme på ham.
- Kalder du det at præcisere det? - Lad mig uddybe det.
Jeg er hverken kristen, ateist, jøde eller muslim.
Min religion, det, jeg tror på, står i det, vi kalder forfatningen.
Det vil sige, at jeg vil forsvare din ret til at tro på hvad som helst.
Så længe det ikke går ud over andre.
Vi bør dømmes på, hvordan vi tager os af dem, der har det svært.
Det er min religion. Er det ikke nok, så lad være at stemme på mig.
Er jeg ikke erfaren eller høj nok, så lad være at stemme på mig.
Det kan jeg ikke ændre på.
Fortæl mig nu, om du tror på Bibelens lære?
- Er det her et præsidentvalg? - Vinderen bliver præsidentkandidat.
Du må vide, at de vil spørge om det, ellers lever du i en drømmeverden.
Vi er kandidater til posten som USA's præsident.
Ikke posten som elevrådsformand.
- En blød mellemvare? - Ja.
Lige i skabet!
Miami University of Ohio takker alle for deres tilstedeværelse -
- og anmoder om, at man bliver siddende, til kandidaterne er gået.
Hør, har Demokraterne nogensinde nomineret en ateist?
De har da nomineret fjolser før.
Du må have skrevet talen, Stephen, for Paul er ikke så kvik.
Du har hjerne, Duffy, men jeg har nosser.
Men nu har du også hjerne.
Pas på, ellers hugger jeg ham fra dig.
Sikke en narrøv.
Fortæl mig, hvad der kommer til at ske den 15.
Hvad?
- Hvad siger du, Stevie? - Jeg tror, at vi løber med sejren.
- Ben? - Vi vinder.
- Ida? - Jeg spurgte først.
Lad mig nu høre.
Jeg tror, det bliver tæt løb, men I haler den lige hjem.
Haler den hjem? Hun skal bare irritere mig.
- Nå? - Vi vinder med ni procent.
- Så du er sikker på at vinde? - Tillidsfuld.
- Du sagde, I vandt med ni procent? - Intet er jo sikkert.
Ærkeenglen Gabriel kunne blæse i sit horn og sikre Pullman sejren.
Jeg har aldrig følt mig så sikker før.
Men jeg vil ikke sidde og sige: "Den er hjemme i Ohio." Niksen.
Ud af 73 demokratiske kandidater er kun tre blevet præsidenter.
Så der var 70, der mente, at de havde en chance, men de tabte.
Så højst sandsynligt vinder I ikke.
Lad nu være at fordreje mine ord. Jeg kan ikke love, at vi vinder.
Han blev dekoreret i første Golfkrig, protesterede mod den næste -
- afleverede et flot statsbudget og højnede uddannelsesniveauet.
Republikanerne har ikke nogen, der kan måle sig med ham.
Man kan næsten betragte primærvalget her som et præsidentvalg.
Og sådan ligger landet, Ida.
Og med de ord vil jeg gå ud og skide.
- Nå, Stephen... - Nå, Ida.
- Paul skal nå et fly i lufthavnen. - Det er det, man gør i lufthavne.
- Hvor skal det fly hen? - Du får tre gæt.
- Han skal ikke til hovedkvarteret. - Korrekt.
- Han skal ikke til Texas. - Nej, vi deler Texas.
- Hvad hvis jeg siger North Carolina? - Er det dit bud?
- Han tager til North Carolina. - Det kan ikke be- eller afkræftes.
- Fortæl mig hvorfor. - Nej.
- Jeg hader dig. - Du elsker mig.
Du elsker Paul, fordi han giver dig nyheder.
- Seksuelle ydelser? - Du er forlovet.
Min forlovede ville kunne forstå det, hvis jeg fik en nyhed ud af det.
Du tror virkelig på hans "lad os vinde landet tilbage"-ævl.
Jeg er ikke naiv.
Jeg har arbejdet med flere valgkampagner end de fleste.
- Men intet overgår den her. - Så du har bidt på krogen?
Ja, bestemt.
Jeg vil blæse på, om han fører, eller om han har de rette redskaber.
Han er den eneste, der kan udrette noget for folk.
Selv for dem, der hader ham.
Hvis Morris vinder, siger det mere om os som folk, end om ham.
Jeg vil skide på, om han kan vinde. Han skal vinde.
Hvorfor? Ellers går verden måske under?
Det vil ikke betyde en skid for de almindelige små skiderikker -
- som står op, arbejder, sover og står op og går på arbejde igen.
Vinder han, får du et job i Det Hvide Hus.
Taber han, bliver du konsulent i et stort firma.
Andet sker der ikke. Det var du klar over engang.
Mike Morris er politiker. De er alle sammen flinke fyre.
Han skuffer dig før eller siden.
- Det her er strengt fortroligt. - Hvilket?
Franklin Thompson. Kun guvernøren, Stephen og jeg ved det.
- Jeg siger ikke en lyd. - Vi mødes hos Thompson i morgen.
- Vil han støtte Morris? - Jeg skal nok få ham overtalt.
- Det er stort. - Det er mere end det.
Han stiller med 356 delegerede. Så ligger vi lunt i svinget.
- Han sagde, han ikke støttede nogen. - Det siger de jo alle sammen.
- Så den er sikker? - Ja, den er næsten hjemme.
- Hvornår bekendtgør I det? - Du får ikke mere at vide nu.
Hør efter.
Her er jeres nye mobiltelefoner. Shelly har lagt numrene ind.
Ingen private opkald, Kevin.
Hvis I mister dem, kommer partiet efter jer.
- Ny mobil. - Senere.
Vi kan klare det.
Vi må prøve at forstå, hvorfor vore fjender er fjender.
Svaret må være andet end krig.
Historien viser, at svaret på ekstremisme ikke er ekstremisme.
Fandens også. Hvor har vi det fra?
- Et borgermøde i Pennsylvania. - Se at få det fjernet.
- Hvorfor ikke offentliggøre... - Er du stiv?
Republikanerne vil tørre ham om næsen med det.
"Jeg hedder Neville Chamberlain og vil være jeres forsvarschef."
- Hvis det alligevel slipper ud... - Det bliver ikke udsendt af os.
Har Pullman virkelig investeret i en diamantmine i Liberia?
- Måske. Vi har det fra en blog. - Jeg vil bare høre ham benægte det.
Hvis det er sandt, er det fint.
Hvis ikke, kan de bruge dagen på at benægte det i aviserne.
En win-win-situation.
Det er hævn for det kristne ævl i går.
Vi skal bruge nye tv-spots, som vi kan vise ham i eftermiddag.
Ben bad dig godkende det her inden mødet.
Tak. Jeg har ventet det.
- Noget spændende? - Det er en hvidbog til i aften.
- Hvad er en hvidbog? - Dårligt nyt.
Vi finder snavs om modstanderen, og så lækker vi det til pressen.
Hvilket snavs?
- Det kan du læse i avisen i morgen. - Hvilken avis?
En hvilken som helst avis.
- Så det er noget stort? - Jeg ville ønske, at det var større.
- Jeg skal fifle med lidt statistik. - Men det er du jo god til, ikke?
Tjah.
Sig, at det er i orden.
Har du fået din nye mobil? Den er vildt spændende, ikke?
- Er du Bearcat? - Hvabehar?
- Cincinnati Bearcat? - Nej, jeg er slet ikke herfra.
Vi arbejdede faktisk sammen i Iowa.
Det er rigtigt. Men du har ændret et eller andet.
- Min frisure? - Du har fået ny frisure.
Nej.
- Nu virker jeg som en kæmpe klovn. - Nej, slet ikke.
Du er den store kanon. Jeg er bare en sølle assistent.
- Sådan er det da ikke. - I bor på hotel. Vi bor på motel.
- Du har ret. Jeg er en stor kanon. - Du er ved at fatte det.
- Men vi har en bedre bar. - Ja, det har jeg hørt.
- Kom og få en øl med arbejdsbierne. - Det var måske en god idé.
- Hvilken aften passer bedst? - I aften.
- Tirsdag aften? - Ja, der er stille.
Det lyder godt.
- Du har mit nummer. - Har jeg det?
Det er lagt ind i din mobil.
- Under "Mary". - Jeg ved godt, at du hedder Mary.
Jeg hedder Molly.
Ja...
Siden "Super Tuesday" har jeg været umådeligt populær.
Hvad siger meningsmålingerne?
Cirka 45% er uenige med Pullman.
Præsidenten genopstiller ikke.
Republikanerne har ikke en skid.
De kan ikke finde en kandidat, som ikke er totalt idiot.
De minder om demokrater.
Ingen republikaner vil stemme på deres kandidat.
Men bliver Pullman vores kandidat, møder de op for at stemme imod ham.
Og det gør de ikke mod din kandidat? Tror du, at Morris vinder tvivlerne?
Ja. Jeg er lidt forvirret her.
Vi har brug for dine delegerede.
Vi har brug for dig. Og dine kampagnebidrag.
Og jeg tror...
Jeg mente, at din støtte en uge før valget i Ohio -
- ville sikre os sejren.
- Tak. - Estella.
Ræk mig lige isspanden.
- Er det Pauls idé eller din? - Paul er enig med mig.
Hvor er lederen om samfundstjeneste? Du kan arbejde ud fra den.
- Lad mig få den på papir. - Gider du printe den, Molly?
- Hvis du vil ændre... - Øjeblik.
Dit syn på samfundstjeneste står ikke så stærkt som resten.
Jeg vil blæse på meningsmålingerne. Jeg vil ikke spille med i det spil.
- Du og Paul leger god og ond. - Vi er begge gode.
Jeg ændrer ikke på det.
Sådan. Lad os se på det.
Vi vil sikre folk uddannelse, styrke fællesskabet -
- lære de unge et håndværk og hjælpe dem af med dyre studielån.
- Hvad er der galt i det? - Så gør det.
- Men gør det obligatorisk. - Det skal nok trække stemmer.
Obligatorisk. Enhver, der fylder 18, skal yde to års samfundstjeneste.
Det kan være i militæret, Peace Corps eller ved at plante træer.
- Så betaler staten deres uddannelse. - Det lover vi jo lige her.
Nej, ikke entydigt. Gør det obligatorisk.
Synes Paul om det? I er min tænketank.
Alle, der er over 18, vil stemme for, så hvorfor ikke?
- Og alle de andre? - De kan ikke stemme.
De er for unge.
Trist for dem.
Du har intet at tabe.
Stephen. Der er telefon. Det er din far.
Indarbejd det i udkastet, så skriver jeg selv talen.
Husk Charlie Rose kl. 18.
- Hvorfor mødes jeg med ham? - Det er et dybdegående interview.
- Kommer Paul? - Nej, men Ben og jeg er der.
- Sig nu ikke, at nogen er døde. - Davs, Steve.
- Hvem er det? - Duffy. Undskyld jeg spillede far.
Men du ville jo næppe have mit navn nævnt hos Morris.
- Hvad vil du? - Jeg vil gerne mødes med dig.
- Hvorfor? - Det er vigtigt.
- Så bør du vel tale med Paul. - Men nu taler jeg altså med dig.
- Giv mig fem minutter. - Jeg kan ikke mødes med dig.
Jeg venter på Head First Sports Bar de næste par timer.
Det går ikke, Tom.
Der er ikke andre.
Der er noget, jeg vil vise dig.
Ring til mig, Paul. Det er vigtigt.
- Du arbejder for den forkerte. - Nej, det gør du.
Du har noget, de andre ikke har.
- Charme er ikke det rette ord. - Jo, det er.
Nej, det er mere end det. Du tiltrækker mennesker.
Alle journalister elsker dig.
Du spiller dem som skakbrikker, og du gør det så elegant.
Vi ved begge, hvor svært det er. Man skal veje hvert eneste ord.
Men du får det til at se let ud.
Det skræmmer folk, men de elsker dig for det.
Og det er vigtigt i denne branche.
Evnen til at få folk til at forveksle frygt med kærlighed.
Du kan vel gætte, hvad jeg vil sige. Jeg vil have dig på vores hold.
- Er det en spøg? - Slet ikke.
- I taber Ohio. - Nej.
I har et forspring på seks procent af alle adspurgte demokrater.
- Otte. - Nej, seks.
Ohio er et åbent primærvalg.
Uafhængige og republikanere kan stemme på demokraternes kandidat.
Tror du, de synes om jeres mand? Han er for abort og høje skatter.
Nej, de hader ham. De tror, at de kan slå min kandidat.
Men de frygter jeres kandidat.
Fra i morgen bliver der mediekrig.
Limbaugh og andre konservative starter en husk-at-stemme-kampagne.
Det er i gang.
Alle konservative i Ohio står klar til at stemme på min kandidat.
Det er bare et skridt. Ohio er tabt.
Meningsmålinger betyder ikke en skid. Det får alle at se i morgen.
Jeg vil have dig til at tackle den efterfølgende presseomtale.
- Og vi har også Thompson. - Det ved jeg, at I ikke har.
Vi lovede ham udenrigsministerposten. Og Ohio er tabt.
Og med Thompsons delegerede...
Jeg tænker langsigtet. Det er derfor, jeg vil have dig med.
- Du får en ledende post. - Det går ikke.
Du behøver ikke at svare nu.
Jeg har brugt beskidte kneb. Men det behøver jeg ikke mere.
- For nu har jeg Morris. - Det handler om at vinde valget.
- Det fis bruger republikanerne. - Ja, nemlig.
Det er på høje tid, vi lærer af dem. De er barske og disciplinerede.
I gennem 25 år har jeg set demokrater bide i græsset -
- fordi de ikke ville ned i sølet og slås med "Elefanterne".
- Paul er min ven. - Vælg. En ven eller præsidenten.
Tænk over det. Du har mit nummer.
- Paul. - Kan man få lykkepiller i håndkøb?
Næppe. Hvad sker der med Thompson?
Han stiller krav, men...
Det skal nok gå. Hvad var det, der var så vigtigt?
Ikke noget. Jeg har klaret det.
Godt, du kan fange mig på mobilen. Jeg er tilbage i morgen aften.
- Godt, jeg finder dine lykkepiller. - Tak.
Tjek lige bloggene og se, om der snakkes.
- Snakkes om hvad? - Bare se, hvad de snakker om.
- Er du stadig ugift, Stephen? - Jeg er gift med kampagnen.
Godt svar.
Wall Street Journal siger skriver, at Pullman har tabt en procent.
- Hvornår? - Tjekker det.
- Pullman har tabt en procent. - Det går den rigtige vej.
- Er du stadig ugift, Ben? - Jeg er gift med kampagnen.
Alle tiders.
Sørg for, at Charlie Rose får de tal.
Sørg for at få en kopi af udsendelsen.
Det er jo en vanskelig beslutning. Jeg ville ikke selv gøre det.
Men staten skal ikke bestemme, hvad kvinder gør med deres krop.
- Ville du udnævne en dommer... - Man må sætte sig i andres sted.
- Men du er imod dødsstraf? - Ja, det stempler os som samfund.
- Sæt din kone blev myrdet. - Hvad ville jeg så gøre?
Det er svært, når det rammer en selv.
Hvis jeg kunne finde morderen, ville jeg få ham slået ihjel.
Så du ville selv udføre dødsstraffen.
Nej, jeg ville begå en forbrydelse, som jeg gerne gik i fængsel for.
- Hvorfor må samfundet så ikke? - Samfundet er bedre end den enkelte.
- Det er jo forkert. - Og skydevåben?
- Er der ikke snart reklamer? - Ikke på denne kanal.
- Hvor tog du hen efter Iowa? - Til Californien og "Super Tuesday".
- Jeg blev sendt til New York. - Ja, der var brug for mere hjælp.
- Hvorfor har du valgt politik? - Fordi lønnen er så god.
- Du er ikke lige kampagnetypen. - Jack Stearns er min far.
- Han er en rar fyr. - Han er en lort, men også din chef.
Han er ikke min chef.
Han er chef for DNC.
- Du arbejder da for partikomiteen. - Nej, jeg arbejder for Paul.
Paul arbejder for Morris. Vinder Morris, bliver han din fars chef.
- Sig ikke det til min far. - Der er meget, han ikke skal vide.
Nemlig.
- Hvad tid skal du på arbejde? - Kl. 9.
Jeg skal oplære nye assistenter. For jeg er en erfaren assistent.
Er du med?
Ja, det er jeg.
Hvor gammel er du?
Hvor gammel tror du, at jeg er?
- 30. - Tror du, at jeg er 30?
- Undskyld. Hvor gammel er du da? - 30.
Hvor gammel er du?
Hvor gammel tror du, at jeg er?
- 21. - 20.
Det er ungt.
For ung til at kneppe en 30-årig?
Hver stat har sine egne love.
På dit hotel her i Kentucky bryder man sig ikke om det.
- Men hvis vi trasker over broen... - Til dit hotel.
- Der ser de mere mildt på det. - Har du bil?
Jeg tog en taxi.
Jeg har nøglerne til kampagnebussen.
Man har set det før. Operation Kaos, som Limbaugh kaldte det -
- hvor republikanere stemte på en demokrat, de kunne slå.
Hvad mener Pullmans kampagnechef om at få højreorienterede stemmer?
Intet er jo afgjort.
Meningsmålingerne ser gode ud, og vi skal nok vinde Ohio.
Hvad tid kommer Paul? Fandens.
Hvem taler vi med om meningsmålinger?
Lad os få en måling på de uafhængige og de yderligtgående.
- Skal jeg gå? - Vent.
Hvad med ham fra Wall Street Journal?
- Du lyder optaget. - Jeg vil lige tale med dig.
Adler, ja. Få fat i ham. Det var bare stuepigen.
Få fat i ham og sig, at vores holdning er den samme.
Det er et meget tæt løb.
Nej, lad være med at sige det. Lad mig tale med ham.
- Undskyld. - "Stuepigen".
Du kaldte mig stuepigen.
- Du er vel ikke vred på mig? - Nej da.
- Hov. Se. - I fisker efter en reaktion.
Det er et meget tæt løb.
Det er vælgerne, der afgør, hvem der skal repræsentere partiet.
Men tager det ikke opmærksomheden fra jeres budskab?
- Du har ret. Din far er en lort. - Jeg sladrer.
Gør bare det.
- Du ville tale med mig om noget. - Jeg ville bare gøre noget klart.
- Jeg siger ikke noget om det her. - Lad os holde det mellem os.
Det ville ikke se godt ud, at du kneppede en assistent.
Det var jo ikke et fuldeknald.
Jeg kan lide dig. Du må bare ikke forvente noget.
Du behøver ikke at sige noget.
- Tro ikke, at jeg er en scorekaj. - Det er du jo lidt.
- Jeg var bare høflig. - Sludder. Du ville score mig.
- Vel ville jeg ej. - Det var helt tydeligt.
Var det? Jeg troede, at jeg var diskret.
- Du var meget ligefrem. - Det var du da også.
Jeg har længe villet kneppe dig.
- Det er lidt billigt, ikke? - Nej, jeg respekterer det skam.
Godt.
- Du kan ikke binde slips, vel? - Nej, slet ikke.
- Du er meget moden. - Af en teenager at være.
- Hvornår er du tilbage? - Jeg kommer lidt sent.
De forbandede svin.
- Hvad sagde Thompson? - Intet.
Vi havde en næsten klar aftale. Hvor slemt ser det ud?
Jeg ser på tallene, Paul.
Jeg er der om tre timer. Så vil jeg høre en klar strategi.
Ja. Jeg må smutte.
- Går det? - Ja, jeg overvejer, hvor vi stopper.
Det afgør vejret vist. Hvis vi altså når frem.
Vi gør det rigtige, og så kan det ikke gå galt.
Er det din personlige teori? Den er lige til at skyde ned.
- Roberto Clemente på nødhjælpsrejse. - Der er altid undtagelser.
- Hvordan ser det ud? - Det går vist fint nu.
Nej, jeg mente med kampagnen.
Fint.
Paul får løn for at sige "fint". Du får løn for at sige sandheden.
Jeg mener, at vi står sikkert.
Godt, Paul.
Der er forskel på mig og Paul.
Paul vil gøre eller sige hvad som helst for at vinde.
- Men det vil du ikke. - Jo, hvis jeg tror på det.
Men jeg skal tro på sagen.
Du bliver en elendig konsulent, når du er færdig her.
Det er jeg ikke, så længe du er med.
Så du har højst otte år.
Så får du et konsulentfirma, tjener 750.000 og spiser på The Palm -
- mens du prostituerer eks-senatorer til Saudi-prinser.
- Snarere eks-præsidenter. - Så må jeg jo hellere vinde.
Jeg har været gift i 11 år, og vi har et almindeligt ægteskab.
Det betyder, at når vi er uenige, så vinder hun.
Men vi er ikke uenige om, hvilken verden vores datter skal arve.
Skal den være værre eller bedre?
De rigeste betaler ikke deres andel.
De skriger op om socialisme og omfordeling af goderne.
Det skræmmer alle.
Jeg er meget imod en omfordeling af goderne -
- hvor staten giver dem alle til de rigeste.
Det vil jeg ændre på.
- Jeg skulle have sagt det i går. - Rolig nu.
Jeg mødtes med Tom Duffy i går.
Hvabehar?
Du sad i et fly, da han ringede. Han sagde, at det var vigtigt.
Så jeg mødtes med ham. Men jeg skulle have fortalt dig det.
- Så du mødtes med Tom Duffy. - Ja.
- Hvad ville han? - Han vil have mig over til dem.
Han sagde, at deres målinger viste, at Pullman førte med fire procent.
Deres strategi vil knuse os.
De skaber kaos, udsender sladder, og de har sikret sig Thompson.
De gør Thompson til udenrigsminister.
Hvordan fører man krig mod terror? Ved ikke at købe deres olie.
Drop det, så forsvinder de.
Vi behøver ikke at bombe eller invadere nogen.
Er det en dum spøg? Du får mit blodtryk i vejret.
Jeg er ked af det, Paul.
- Jeg troede ikke, at det passede. - Det er jo lige meget.
Det, der betyder noget, er, hvad du ikke gjorde.
Jeg gjorde mig til grin hos Thompson og afslørede vores strategi.
Jeg troede jo, at du vendte hjem med Thompsons støtte.
- Men jeg er ked af det. - Lad mig lige tænke lidt.
Lad mig tænke lidt.
Hvis jeg bliver valgt til præsident -
- vil jeg sørge for, at senest ti år efter min tiltrædelse -
- bliver der ikke fremstillet biler med forbrændingsmotor.
Vi skaber flere hundredtusinde job og indleder en teknologisk revolution.
Vi skal være verdens førende nation igen.
Når han er færdig med smøren, fortæller vi ham alt, hvad vi ved.
- Hvem skal med? - Kun dig, mig og guvernøren.
- Hvad skal han bagefter? - Til fundraising.
Hvis han ikke tilbyder Thompson et embede, bliver han ikke nomineret.
- Går han med til det? - Det ved jeg fandeme ikke.
Find et lokale.
- Hvor reelle er de tal? - Vi taber med 3-4%.
- Vi kan ikke løbe risikoen. - Hvad mener du så?
Vi må droppe kampagnen i Ohio og give republikanerne skylden.
- Så bliver vi jo slagtet. - Ikke hvis Thompson støtter os.
Hvad forlanger han? Fødevare- og lægemiddelforvaltningen?
- En ministerpost. - Beskæftigelsesministeriet?
Udenrigsminister.
En mand, der vil skære de øverste ti etager af FN.
Jeg vil ikke indgå den slags aftaler.
Hvis du taber i Ohio, og hvis de får Thompson -
- så lægger de sig i spidsen.
Og så kan du ikke slå dem.
Hvis vi dropper Ohio, giver Thompson posten og får hans støtte -
- så får vi North Carolina og Pennsylvania. Så er den hjemme.
Tag imod hans støtte, så er valgkampen forbi.
Jeg har stor respekt for dig, Paul.
Og jeg respekterer din mening.
Men jeg gør det ikke.
Så vi må finde ud af, hvordan jeg vinder i Ohio.
Ellers andet?
- Jeg skal bruge en senator. - Alle biler er udlejet på tirsdag.
Jeg ringer senere, Jess. Er de alle lejet ud?
De uafhængige bider ikke på krogen, men det gør republikanerne vist.
De vil ikke ud med, at de stemmer på en demokrat.
Vi kan få 100 biler fra Covington og Newport.
Vi skal ikke bruge bilerne, men Pullman skal ikke have dem.
Vi har hele tiden været bagude.
Vi vidste, at opløbet blev tættere, jo nærmere vi kom tirsdag.
Vi sænker ikke forventningerne. Har jeg lovet en sikker sejr i Ohio?
Så skriv det i din klumme.
Hvad skriver du?
Verdens bedste tale om hydrogenkraft.
- Uha, konkurrencen er hård. - Det kan du bide spids på.
Mitchells kone bad dig komme til frokost -
- i Daughters of The American Revolution.
- Hvem er Mitchell? - Repræsentant fra Første Distrikt.
Det må du hellere huske.
De stakler er til valg hvert andet år.
Det holder jeg ikke til. Lad os bare gøre det en gang mere.
Om fire år. Det er en aftale.
Tror du, at vi taber Ohio?
Det ved jeg ikke.
Hvis du tager Thompsons delegerede, så har du vundet.
Er det Paul, der presser dig?
Stephen.
De er dygtige.
- Er Thompson så slem? - Han er en lort.
- Er han værre end Pullman? - Ja, Stephen.
Hver gang jeg trækker en streg i sandet, rykker jeg den.
Fundraising. Aftaler med fagforeninger. Jeg var imod det hele.
Sværtekampagner. Men nu rykker jeg mig ikke.
Ikke Thompson.
Sig til mrs. Mitchell, at jeg kommer til hendes frokost.
Så kan de gamle damer ugle mig i håret.
- Du har lækkert hår. - Det har du også.
- Homoseksuelle ægteskaber. - Modstanden er fjollet.
- Det mener 50% ikke. - Det er dem, der er over 50.
- Det er dem, der stemmer. - Det ændrer sig.
- Fra religiøst... - Til et borgerettighedsspørgsmål.
Der er forskel på køn og race.
Før var blandede ægteskaber forbudt, og kvinder kunne ikke stemme.
- Proctor & Gamble er i røret. - Hold øje med guvernøren.
Se, hvad der sker derude.
Lad hende nu tale ud.
Mænd og kvinder betragtes som forskellige, men lige.
- Det går ikke med racer. - Fordi?
Der er kønsadskilte toiletter. Det går ikke med racer.
- I dag. - Ja, i dag.
Vi sætter argumentet i relief.
- Hvad tid bliver det vist? - Kl. 21.
- Hvordan gik det? - Fint.
SKAL DU HAVE GJORT RENT? STUEPIGEN
Man påstår jo, at homoseksualitet er et valg.
Man er ikke født sådan, som man er født som sort.
Men hvis vi siger, at homoseksualitet ikke er et valg -
- men derimod ligger i vores dna, så er det jo et borgerretsspørgsmål.
Det er det, jeg mener.
Er det din åbenhed, der drager folk?
Undskyld.
- Hold da op. - Det er ikke din skyld.
Hallo?
Din telefon ringede.
Den ringede.
- Gjorde den? - Hvem ringer halv tre?
Det ved jeg ikke.
- Han kaldte dig ved navn. - Tog du den?
Jeg troede, at det var min mobil. Hvem er det?
- Det ved jeg ikke. - Er det en stønner?
Det sker aldrig.
- Lad mig se nummeret. - Nej, jeg ringer til ham.
- Det er ikke sjovt. - Jeg siger, jeg er din far.
- Jeg siger, jeg har et gevær. - Læg nu på!
Hvorfor ringer guvernøren til dig klokken halv tre?
Molly?
Hvorfor ringer han overhovedet til dig?
Jeg er i vanskeligheder.
Med guvernøren?
Hvad foregår der?
Jeg arbejdede på kampagnen i Iowa.
Der var fest på Bens hotelværelse efter partimødet i Des Moines.
Holdt du, Ben og guvernøren fest?
- Han var der ikke. - Hvor var han?
Jeg gik op til ham med en kopi af meningsmålingerne.
- Efter festen? - Det var ved midnatstid.
Jeg stod bare der i døren sammen med ham.
Vi snakkede længe.
Så rakte han bare armen om bag mig og lukkede døren.
Hold da kæft!
- Var du fuld? - Ikke særlig fuld.
- Hvor mange gange? - Kun den ene gang.
- Ved nogen det? Så nogen dig? - Nej.
Hvor ved du det fra? Og hvorfor ringer han til dig?
- Jeg ringede til ham. - Hvorfor?
Hvem skulle jeg ellers tale med? Jeg skal bruge 900 dollars.
Til hvad?
Jeg kan ikke tale med far.
Vi er katolikker.
Hvad skulle jeg gøre?
Stephen?
Hvad så?
- Hvad er grænsen på småudgifter? - Sikkert 500 dollars.
- Hvorfor? - Jeg skal bruge, hvad jeg kan få.
- Kan jeg gøre noget? - Ja, lad være at bogføre det.
Det var det.
Jeg skal bogføre alt over 100 dollars.
Gør nu, som jeg siger.
Molly.
MØD MIG VED TRAPPEN KL. 12.
Giv mig den.
Det var det.
- Davs, Ida. - Mellem os...
Jeg kan ikke fortælle dig, hvad der skete i North Carolina.
- Det er ikke det, jeg vil tale om. - Hvad så?
Du har talt med Duffy.
- Hvem har fortalt dig det? - En lille fugl.
- Hvem? - Har du haft et møde med ham?
Hvor er du?
Du mødte ham på en bar to dage før pressekonferencen.
- Duffy bestilte Buffalo-wings. - Har Duffy sagt det?
En anonym. Hvad talte I om?
Du er min ven, Ida. Hvorfor dolker du mig i ryggen?
- Troede du, vi var venner? - Jeg har givet dig mange historier.
Du hjælper mig, fordi jeg er fra Times, ikke fordi jeg er din ven.
Du ønsker god presseomtale. Andet er der ikke i det.
- Hvorfor mødtes du med Duffy? - Gå ad helvede til.
Godt, glem alt om Duffy. Hvad med Paul og Thompson?
Gider du dæmpe dig lidt. Det her kan skade mig.
- Ja, men jeg giver dig et valg. - Jeg kan blive fyret.
Så er det jo ikke et svært valg.
Lad mig høre fra dig inden kl. 15 i morgen.
- Din lort! - Hvabehar?
- Du har lækket det. - Hvilket?
- Hold nu op med dit pis. - Hvad taler du om?
Jeg har talt med Ida Horowicz. Hun truer med at afsløre alt.
- Om hvad? - At vi to mødtes.
- Hvor har hun det fra? - Lad være at spille dum.
Tror du, at jeg har lækket det? Det har jeg altså ikke.
Det var heller ikke mig, så det må være dig.
- Hvad ved hun? - Det, du har sagt.
Jeg har ikke sagt noget. Jeg vil heller ikke have det ud.
- For sent. - Hvad sagde hun?
Hun ved, hvor og hvornår vi mødtes, og at du spiste Buffalo-wings.
- Har du en idé om, hvem kilden er? - Ja, dig.
Det var ikke mig. Og jeg spiste ikke Buffalo-wings.
- Det må være en anden. - Jeg har ikke fortalt det til nogen.
- Har du indrømmet, at vi mødtes? - Nej.
- Så tier vi hende bare ihjel. - Hun går til Grudge eller Roll Call.
- Kan du ikke standse hende? - Hun vil høre alt om Thompson.
- Så fortæl hende det. - Det kan jeg da ikke.
Du må ikke lade det her slippe ud. Du har intet valg, Steve.
Hvis jeg fortælle hende om Thompson, må jeg sige, at han støtter jer.
Så gør det. Jeg skal nok tackle det.
Nej, Paul sagde, vi havde Thompson. Han bliver jo til grin.
Det bliver han alligevel, når Thompson støtter os.
Jeg kan ikke.
Du står på en synkende skude. Fortæl hende alt og red dig selv.
Kom over til os i stedet.
- Steve? - Jeg må smutte.
Jeg er heroppe.
Du skræmte livet af mig.
Værsgo.
Der er næsten 1800 dollars. Se at få lavet en aftale i dag.
Fra en mønttelefon.
Jeg skal nok hente og bringe dig, men ingen må vide noget.
Er du med?
Brug resten af pengene på hjemrejsen.
Det er for risikabelt at have dig gående her nu.
Der står meget på spil i næste uge.
Så det her går slet ikke.
- Så jeg må ikke være her? - Nej.
Jeg siger ikke noget til nogen.
- Nej, det håber jeg da ikke. - Hvorfor så?
Fordi du har klokket i det.
- Han var da også med i det. - Sandt nok.
Men jeg har et ansvar over for ham og over for denne valgkampagne.
- Jeg kunne tage til North Carolina. - Vågn nu op, Molly.
Hvis man begår et fejltrin her, så ryger man ud af kampen.
Få nu lavet den aftale, og fortæl mig så, hvor vi skal hen.
Hør her, det er fra Times. Tom Duffy, 2008.
"Det er kampen mellem håb og frygt."
"Som regel er frygt-kandidaten den mest erfarne."
"Men den uerfarne vinder oftest. JFK mod Nixon. Carter mod Ford."
MOLLY KLOKKEN 12 I MORGEN
Citat Thomas Duffy.
Han får et slagtilfælde.
IDA RINGER
ABORTKLINIK
Ring, når du skal hjem igen.
Det her er noget lort.
Når jeg vender tilbage, er det overstået.
Helt sikkert. Det er der ingen tvivl om.
Vi må tænke mere langsigtet. Vi skal se på strategien.
Ja, jeg kan klare det.
Stevie er lige kommet. Kan jeg ringe om lidt?
Jeg fik en god snak med guvernøren. Han er informeret om det meste.
Hvordan tog han det?
Bedre end ventet, men han tager ikke Thompsons støtte.
Der er noget, jeg må fortælle dig.
Hvad er der los?
Ida ved, at jeg mødtes med Duffy.
Jeg ved ikke, hvor hun har det fra. Nu afpresser hun mig.
Hun udsender historien, medmindre jeg fortæller om dit møde med Thompson.
- Så det kommer i avisen? - Sikkert.
Og så bliver jeg bedt om en udtalelse.
Hvis jeg benægter alt, mens Duffy erkender det, går det galt.
Hvis jeg siger "ingen kommentarer", så bliver de bare ved.
Jeg lækkede det til Ida.
Ved middagen.
- Det forstår jeg ikke. - Vi indgik en aftale.
Men, Paul, de...
- De trykker det jo i avisen. - Ja, det ved jeg.
Hvorfor gjorde du det så?
- Hvorfor skader du kampagnen? - Kampagnen skal nok overleve.
- Hvorfor gjorde du det mod mig? - Så er det lettere at sige farvel.
Hvabehar?
Hvorfor mødtes du med Duffy?
Jeg begik en dum fejltagelse.
Nej, det var ikke en fejltagelse. Det var et valg.
Du bad mig ringe til dig, men så sagde du, at det var lige meget.
- Hvorfor valgte du at tie om det? - Jeg mente, det var uden betydning.
Vel gjorde du røv.
Du tog derhen, fordi du var smigret og følte dig som noget særligt.
Fordi Duffy valgte dig og ikke mig.
Fordi du tænkte: "Måske kan jeg opnå noget."
Den første kampagne, jeg stod for, var en mindre en i Kentucky.
Jeg arbejdede for en bonderøv, der hed Sam McGuthrie.
Intet personale, penge eller kontor.
Ingen mente, vi havde en chance. Vi kunne slet ikke være med.
En fyr, der ville i Kongressen, ringede til mig.
Han sagde: "Du gør det godt for stakkels Sam."
"Men han taber, så kom over til mig."
Hvad gjorde jeg så? I modsætning til dig var jeg ærlig.
Sam sagde: "Hvis du mener, at fyren kan vinde -
- hvis han kan betale mere, og hvis det er det, du vil, så gør det."
Jeg sagde: "Sam, du troede på mig, da jeg var et større nul end dig."
"Så jeg skifter ikke side, bare fordi det ser sort ud."
Vi tabte.
Men da Sam stillede op som guvernør, kan du nok gætte, hvem han hyrede.
Vi vandt den valgkamp, og derfor står jeg her nu.
Loyalitet er det eneste, der tæller. Uden loyalitet er man intet.
Og så har man ingen støtter.
Og i politik er det den eneste gangbare mønt.
Det er derfor, jeg fyrer dig.
Ikke fordi du ikke er god nok.
Men tillid er vigtigere end evner, og jeg stoler ikke på dig mere.
Det er guvernørens tillid, der betyder noget.
Guvernøren ved det allerede. Og han mener, at jeg gør det rette.
- Gør han det? - Ja.
Få dig hellere en god nats søvn, for pressen kimer dig ned i morgen.
ABORTKLINIK
- Hvor har du været i dag? - Jeg har det ikke så godt, Ben.
Sikke en dag at melde sig syg.
- Det har været helt vildt. - Hvad er der sket?
Stephen er smidt af kampagnen.
Paul fyrede ham. Noget om loyalitet. Stephen har vist spillet dobbeltspil.
Jeg sad derinde, da Paul fyrede Stephen.
Stephen spurgte, hvem der erstattede ham, og Paul sagde, at det blev mig.
Vildt. Stephen flippede ud, og Paul himlede op om loyalitet.
Han ydmygede virkelig Stephen.
- Hvornår skete det? - Jeg skal lede kampagnen med Paul.
Stephen smutter over til Duffy. Jeg er rykket tre år frem.
Vi skal fikse skaderne i morgen. Stephen er flippet helt ud.
Han siger, at han vil fælde alle. Morris og os alle sammen.
- Jeg svarer lige. Vil du have noget? - Nej.
Hvad så, Paul? Jeg sender dig filerne.
PULLMAN SOM PRÆSIDENT
- Hvor er Duffy? - Har du en aftale?
Må vi lige være alene, Joe?
Det var ikke særlig smart bare at komme vadende, Steve.
Jeg kommer over og arbejder for dig.
- Roll Call ringede til mig. - Jeg ved, hvem der lækkede det.
- Hvem? - Paul.
- Har du fortalt Paul det? - Ja. Og han lækkede det.
Det skulle du ikke have gjort. Paul bliver altid paranoid.
- Tydeligvis. - Så han fyrede dig.
- Jeg sagde op. - Du lyver jo.
Jeg kan give dig det hele. Morris' strategi. Det hele.
Jeg kender hans strategi. Paul fortalte Thompson om den.
- Og hvis jeg har noget mere? - Ville du byde Morris og Paul det?
Hævngerrighed gør en uforudsigelig. Jeg kan ikke bruge ustabile folk.
- Jeg er ikke ustabil. - Du skulle være gået fra dem før.
Det havde vi kunnet klare. Men nu er du blevet fyret.
Så fremstår jeg som en skodsamler, og det vil give Morris en fordel.
- Hvad nu hvis jeg har noget stort? - Såsom?
Noget stort. Noget, som kan fælde Morris.
Hvad er det?
Giv mig jobbet.
Det kommer ikke til at ske. Beklager.
Tag dig en lang ferie. Du er jo en kvik fyr.
Det, jeg har sagt, er sandt, men politik er nok bare ikke dig.
Politik er mit liv.
Gør dig selv en tjeneste. Træk dig, mens du kan.
Kast dig over underholdning. Eller få en restaurant i Costa Rica.
Gør noget, som kan gøre dig glad.
I denne branche bliver man efterhånden kold og kynisk.
- Som dig. - Ja, ligesom mig.
Du vidste, at jeg ville sige det til Paul, ikke?
Nej, jeg tænkte, at du ville, men jeg var ikke sikker.
- Du vidste, han ville fyre mig. - For Paul betyder loyalitet alt.
Ja, han har lige forelæst om det.
- Du har aldrig villet hyre mig. - Sæt dig selv i mit sted, Steve.
Modparten har landets bedste mediehjerne på sit hold.
Hvad gør man så?
Enten hyrer man ham, eller også ødelægger man ham.
Det her er en win-win-situation.
Vil du arbejde for mig? Fint. Så har Paul dig ikke.
Bliver du fyret, vil jeg ikke have dig, men Paul har dig heller ikke.
Begge dele er en sejr for mig.
Da jeg fik dig til at møde op, vidste jeg, at jeg havde vundet.
Det er... Det er mit liv, du taler om.
Jeg bryder mig da slet ikke om det her.
Jeg har virkelig ondt af dig.
Pas godt på dig selv.
Jeg er på tredje etage.
Hun trækker ikke vejret.
Jeg ved det ikke. Et kvarter måske.
Kender du hende?
Hun er død.
Hvabehar? Ja, nu kan jeg høre dem.
Vi er på tredje etage. Ja.
Hvor er du? Klokken er 16. De lukker snart.
Stephen, det er Ben. Hvad fanden sker der?
Hvad gør du nu?
Jeg har lige hørt det fra Ben, Stephen.
Gør nu ikke noget åndssvagt. Tag telefonen, for helvede!
Lad være med det her.
Jeg forsvinder ikke bare.
Retsmedicineren siger, at dødsfaldet skyldtes en ufrivillig overdosis.
En blanding af spiritus og medicin.
Cincinnatis politichef, Matthews, foretager en efterforskning -
- så snart han modtager toksikologirapporten.
Det er en stor sorg for tidligere senator Jack Stearns og hans familie.
Jeg vil være vicepræsident.
I har brug for mig og mine delegerede.
I har brug for dem inden tirsdag. Det giver en god søndagsoverskrift.
Lad mig høre fra jer inden kl. 12, ellers støtter jeg Pullman.
Er der andet, du vil tale om, Stephen?
Hele personalet er dybt rystet.
Vi kondolerer Jack og Joanna Stearns og hele deres familie.
Vi føler med dem. De må have det meget hårdt nu.
Dødsfaldet menes at skyldes en ufrivillig overdosis.
- Ida. - Kan man udelukke selvmord?
Intet peger i den retning, men sagen efterforskes.
Vi føler med og beder for hele hendes familie.
Hun er... var en del af vores familie.
- Kendte du hende godt? - Nej, men jeg kendte hende.
Hun var en hårdtarbejdende kvinde, der udviste stor iver.
Det er en meget trist dag for os, der kender Jack.
Hvor længe har hun arbejdet for jer?
Hun har kun været hos os få uger. Måske fire uger.
MOLLY RINGER
Det ser ud til, at du vil tale med mig om noget.
Ser det sådan ud?
Du har noget, du vil ud med, så kom dog i gang.
Lad mig om at tale, så kan du lytte.
Fra og med i morgen sker der et par ændringer.
Paul ryger ud. Jeg er din seniorkampagneleder.
Jeg skriver en udtalelse.
"Kampagnen var i et dødvande." Du kan selv fylde lidt på.
- Hvorfor skulle jeg gøre det? - Fordi du gerne vil vinde.
Du brød den eneste regel i politik.
Man kan starte en krig, lyve, snyde og køre landet fallit -
- men man knepper ikke en assistent.
Det bliver man knaldet for.
Hvad er det, du tror, du har? En ulykkelig pige giver en skrøne.
- En ulykkelig, gravid pige... - Påstod hun det?
- Hun manglede penge til en abort. - Gav du hende penge?
- Måske plattede hun dig for penge. - Er det din bedste forklaring?
Du har brug for et job, og så stiller du her uden en skid.
Hvorfor har jeg så dig i tale?
Der er hverken beskeder, sms'er, e-mails, billeder eller bånd.
Men alligevel mødes vi.
Så gå hjem.
Hun efterlod et brev.
- Hvor ved du det fra? - Jeg ryddede op efter dit rod.
Jeg tog hendes mobil og fandt et brev.
- Jeg troede, at det var et uheld. - Du var den sidste, hun talte med.
Hun skrev, hun var gravid og fik abort. Hun vil ikke skade dig.
- Hvorfor så skrive sådan et brev? - Fordi hun kun var 20.
- Hvad forlanger du? - Paul skal fyres. I dag.
Du skal mødes med Thompson og love ham vicepræsidentposten.
Du får 356 delegerede, North Carolina og præsidentembedet.
Og så retter du op på alt det, andre har gjort forkert.
Alt det, vi begge tror på.
Jeg vil ikke bindes til dig i otte år.
Fire år. Forhast dig nu ikke.
- Hvad lavede du på hendes værelse? - Reddede dig fra en grim overskrift.
Du var jo fyret. Hvad lavede du på hendes værelse?
Jeg ryddede op.
Hotellet ringede efter mig.
Du var fyret fra kampagnen, men gik alligevel og ryddede op.
Det var dig, der tog telefonen forleden.
Du kneppede hende. Hvad har du gjort, Stephen?
- Jeg sørgede for hende. - Ja, det tror jeg gerne.
- Der er ikke noget brev. - Godt, så siger vi det.
- Vis mig det. - Tror du, at jeg har det med?
Så kommer man bare til skade.
Godt, lad os tale om det.
Du har ikke en skjult mikrofon, for dine forslag er ulovlige.
Du ville aldrig holde i et fængsel.
Du kneppede hende, og hun fortalte dig det hele.
Der er ingen spor af vores forhold.
Og da hun har fået abort, er der ingen dna-beviser.
Så hvis der ikke er et brev...
Ja, så er det ord mod ord.
Dit ord. En fyret, utilfreds medarbejder.
Mod en siddende guvernør.
Der er ikke noget brev.
Det må du selv afgøre.
- Har du tid et øjeblik, Paul? - Ja.
Hvor meget kan den omvæltning skade kampagnen på dette tidspunkt?
Jeg spurgte Paul Zara, hvad hans fyring skulle gavne?
Guvernøren og jeg var enige om, at vi trængte til et nyt ansigt.
Stephen er yderst talentfuld og kvik.
Man hører folk tale om begivenheder, der sker i helt forkert rækkefølge.
Der findes ingen større sorg -
- end for forældre at måtte stede et barn til hvile.
Hun var en lille pige, der kæmpede for at klare sig i en voksenverden.
En verden, hvor enhver fejl gøres værre.
Hun var klog og smuk og så ung.
Fader, du beder os om at acceptere Guds plan og dom.
Men jeg kan ikke acceptere det her.
Hun gjorde verden bedre.
Ikke kun for mig...
...men for alle, hun mødte.
Du burde hyre Jack som taleskriver.
Det skal jeg overveje.
- Kom du for at tale med mig? - Nej, jeg er ven af familien.
Jeg skaffede hende jobbet.
Jeg har kendt hende altid.
Det gør mig ondt.
- Havde guvernøren ikke tid? - Han er til møde med Thompson.
Se nu bare dig. Du er søreme blevet en stor mand.
Jeg er oplært af mesteren.
En dag må vi snuppe en øl.
Så kan du fortælle mig, hvilken klemme du havde på guvernøren.
Hvorfra ved du, at jeg ikke havde noget på dig?
Nå, du skal lede en kampagne, og jeg skal kigge på kontor.
- Faragut North? - Et konsulentfirma på K-Street.
En million om året. Ikke nogen, der tager røven på en.
- Det lyder afslappende. - Ja, ikke?
Den rette mand til at lede landet i disse krisetider...
...og USA's næste præsident. Guvernør Mike Morris.
Lad mig bede om en enkelt ting.
Lad os stå forenet i det demokratiske parti.
Jeg vil bede de 356 delegerede -
- som jeg er stolt af at have med, om at bakke op om guvernøren.
Lad os lægge primærvalget bag os. Nu gælder det Det Hvide Hus.
Gud velsigne jer. Og Gud velsigne USA.
Guvernør Mike Morris.
Tak, senator Thompson.
Valgstederne er ikke lukket -
- men jeg vil ønske Pullman og hans republikanske stemmer tillykke.
Det er en ære at stå ved din side i dag, senator Thompson.
Jeg er dybt rørt af dine smukke ord.
I dag begynder kampen mellem to forskellige idealer.
Vi må enten bevæge os fremad eller leve i fortiden.
Vi må føre an rent teknologisk eller gemme hovedet i sandet.
Sandet i Saudi-Arabien og Irak.
Enten lader vi griskhed og korruption ødelægge vores industri -
- eller også tager vi landet tilbage.
Vi er ikke vant til at være nummer to. Eller tre.
Intet er afgjort endnu. Flere stater har noget at sige.
Vi vinder i Ohio.
Men de 356 delegerede gør ham jo umulig at nå.
- Morris har støtte fra totredjedele. - Der er stadig lang vej endnu.
- Men har I midlerne til det? - Ja, vi modtager hele tiden bidrag.
Jeg skulle tale med dig, Ben. Du skulle give mig en mobil.
- Hvem er du? - Jill Morris. Ikke en slægtning.
- Er du Bearcat, Jill Morris? - Nej, jeg er fra Columbus.
- Du gør mig jo til grin. - Hvordan?
Jeg skrev, at du var fyret, og at Thompson støttede Pullman.
Man kan ikke stole på aviserne.
Du skal få lov at kommentere på min næste artikel.
Jeg skriver, at du sikrede Thompson, 356 delegerede og nomineringen.
- Til gengæld fik du Pauls job. - Pressen har ingen adgang her.
- Jeg kan læse om det i Anders And. - Hold nu.
Er vi ikke venner mere?
Du er min bedste ven, Ida.
Det er Sean fra New York. Tjek lige mikrofonerne.
- Kan du lige tælle til ti. - 1, 2, 3, 4, 5, 6, 7, 8, 9, 10.
Tak, fordi du har skabt troværdighed i valgkampagnen, senator Thompson.
Det handler om troværdighed. Om hvem vi er.
Vores ansigt udadtil betyder noget.
Værdighed betyder noget. Pålidelighed betyder noget.
Fremtiden afhænger af det!
Vi taler med guvernør Morris' nye kampagneleder, Stephen Meyers -
- der sidder i Ohio, hvor Thompson netop har valgt at støtte Morris.
Dermed er denne valgkamp ovre.
Stephen, kan du fortælle os, hvordan det hele er gået til?
Tekster: Aage Brock SDI Media Denmark